ai4bharat/Pralekha huggingface dataset:
الیکٹرانکس اور اطلاعات تکنالوجی کی وزارت
الیکٹرانکس اور آئی ٹی کی وزارت: سال 2020 کے آخر تک کا جائزہ
آروگیہ سیتو ایپ کو لگ بھگ 17 کروڑ بار ڈاؤن لوڈ کیاگیا، ممکنہ کووڈ-19 ہاٹ اسپاٹ کی بڑی تعداد کا پیشگی اندازہ
ڈیجی لاکر پر 5.19 کروڑ یوزرس نے خود کا رجسٹریشن کرایا۔ 722 جاری کرنے والی تنظیموں کے ذریعے 426 کروڑ سے زیادہ دستاویز جاری کیے گئے
الیکٹرانکس اور آئی ٹی کی وزارت اور نیسکوم کے ذریعے ابھرتی ٹکنالوجیوں میں ڈیجیٹل اسکلنگ پہل کی شروعات کی گئی۔ اس پہل کا مقصد اگلے 5 سالوں میں 7 لاکھ آئی ٹی پروفیشنل افراد کو تیار کرنا ہے
ای-اسپتال کی سہولت تقریباً 17.5 کروڑ کے لین دین کے ساتھ 418 اداروں میں شروع کی گئی
جیون پرمانٹر کے ذریعے نومبر 2020 تک آن لائن 4.31 کروڑ ڈیجیٹل لائف سرٹیفکیٹ  جاری کیے گئے
نئی دہلی13،جنوری2021
الیکٹرانکس اور آئی ٹی کی وزارت  کے ذریعے سال 2020 کے دوران ہوئے بڑے ای-گورننس پروگرامز اور سرگرمیاں جن میں کووڈ عالمی وبا کے دوران فراہم کی گئی مدد بھی شامل ہے۔وہ اس طرح سے ہے۔
· رابطوں کا پتہ لگانے والے آروگیہ سیتو ایپ کو 16.71 کروڑ مرتبہ  پر ڈاؤن لوڈ کیاگیا ہے اور کامیابی کے ساتھ ممکنہ کووڈ-19 ہاٹ اسپاٹ کی بڑی تعداد میں پیش گوئی کی گئی ہے۔
· سوشل میڈیا پلیٹ ارم پر 10 کروڑ سے زیادہ یوزرس  کے ساتھ مائی گوو پلیٹ فارم 1.45 کروڑ رجسٹرڈ یوزرس تک پہنچ گیا ہے۔ اہم پہل میں ساتھی چیٹ بوٹ، پازیٹو ہارنیز، مائی گوو، پوڈ کاسٹ، فیکٹ چیکر، واٹس ایپ چیٹ بوٹ، ٹیلی گرام آؤٹ ریچ وغیرہ اور مختلف اختراعی چیلنجز مثلاً شری شکتی چیلنج ، ڈرگ ڈسکوری چیلنج، اے آئی چیلنج شامل ہیں۔
· ڈیجی لاکر، سرکاری اور نجی محکموں کے ذریعے جاری ہونے والے دستاویزات کو تیار کرنے اور ان کے ویری فیکشن کے لئے ڈیجیٹل پلیٹ فارم پر 5.19 کروڑ رجسٹرڈ یوزرس خود اندراج کراتے ہیں۔ 722 جاری کرنے والی تنظیموں کے ذریعے 426 کروڑ سے زیادہ دستاویزات جاری کئے گئے ہیں۔
· جیوانفارمیٹکس کے لئے نیشنل سینٹر  نے جو ایک جغرافیائی انفارمیشن سسٹم  پلیٹ فارم ہے۔ 29 سینٹرل وزارتوں، محکموں اور ایجنسیوں اور 19 ریاستی سرکاروں اور مرکز کے زیر انتظام علاقوں کے لئے 550 سے زیادہ پروجیکٹس مکمل کرلیے۔
· لرننگ منیجمنٹ سسٹم  نے 2337 ای کلاسز اور 5540 ای کنٹینٹ کا انعقاد کیا جو 73 تنظیموں کی طرف سے 15 لاکھ سے زیادہ لرنرس کے لئے فراہم کیے گئے۔
· الیکٹرانکس اور آئی ٹی کی وزارت اور نیسکوم کے ذریعے ابھرتی ٹکنالوجیوں میں ڈیجیٹل اسکلینگ پہل کی شروعات کی گئی۔ اس پہل کا مقصد اگلے 5 سالوں میں 7 لاکھ آئی ٹی پروفیشنل افراد تیار کرنا ہے۔
· آتم نربھر بھارت ایپ اختراعی چیلنج 9 زمروں کے لئے شروع کیاگیا تھا۔ 6900 سے زیادہ انٹریاں وصول ہوئیں۔ ان میں سے مختلف زمروں میں 24 ایپس کو ایوارڈ دیے گئے اور دیگر 20 ایپس کو اسپیشل مینشن دیاگیا۔
· جن دھن یوجنا کے 41.49 کروڑ مستفدین ہیں جن کی باقی رقم تقریباً 1.32 لاکھ کروڑ روپے ہے۔1.26 لاکھ بینک متروں کے ذریعے گھر گھر بینک کی خدمات فراہم کی جارہی ہیں۔
· ای-اسپتال کی سہولت تقریباً 17.5 کروڑ کے لین دین کے ساتھ 418 اداروں میں شروع کی گئی۔
· جیون پر مانٹر کے ذریعے نومبر 2020 تک آن لائن 4.31 کروڑ ڈیجیٹل لائف سرٹیفکیٹ جاری کئے گئے۔
· وزیر اعظم کی جانب سے مصنوعی ذہانت  پر ہندوستان کی پہلی عالمی سربراہ کانفرنس کا افتتاح کیاگیا۔ ورچوئل سمٹ میں 147 ملکوں کے 79000 سے زیادہ رجسٹرڈ یوزرس نے حصہ لیا۔ ساتھ ہی اس میں مکوں کے 320 سے زیادہ مقررین بھی شامل ہوئے۔ مصنوعی ذہانت اسٹارٹ اپ چیلنج میں 299 اسٹارٹ اپس کی حصہ داری دیکھی گئی جس میں سے 21 اسٹارٹ اپ ہوئے ہیں۔
...............................................................
ش ح، ح ا، ع ر
U-364
(Visitor Counter : 142
صحت اور خاندانی بہبود کی وزارت
ہندوستان کی کووڈ-19 ٹیکہ کاری کا مجموعی احاطہ 176.52 کروڑ سے تجاوز کرگیا ہے
گذشتہ 24 گھنٹوں میں 30.49 لاکھ سے زیادہ کووڈ سے بچاؤ کے ٹیکے لگائے گئے
صحتیابی کی شرح اس وقت 98.46 فیصد ہے
گذشتہ 24 گھنٹوں میں 14,148 نئے معاملات کی رپورٹ موصول ہوئی ہے
ہندوستان میں زیرعلاج مریضوں کی تعداد اس وقت 1,48,359 ہے
طبی جانچ کے بعد وائرس سے متاثر پا ئے جانے و الے افراد کی ہفتہ وار شرح اس وقت 1.60 فیصد ہے
آج صبح 7 بجے کی عبوری رپورٹ کے مطابق گذشتہ 24 گھنٹوں میں 30.49 لاکھ سے زیادہ  کووڈ سے بچاؤ کے ٹیکے لگائے گئے جس کے ساتھ ہی ہندوستان میں کووڈ-19 سے بچاؤ کے ٹیکہ کاری کی تعداد 176.52 کروڑ سے تجاوز کر گئی ہے۔
یہ کامیابی 2,01,49,530 اجلاسوں کے ذریعے حاصل کی گئی۔ آج صبح 7 بجے تک کی عبوری رپورٹ کے مطابق مجموعی اعداد کی تفصیل میں شامل ہیں:
|
|
مجموعی ٹیکہ کاری کا احاطہ
|
|
طبی کارکنان
|
|
پہلی خوراک
|
|
1,04,01,131
|
|
دوسری خوراک
|
|
99,60,537
|
|
احتیاطی خوراک
|
|
41,13,480
|
|
صف اول کے کارکنان
|
|
پہلی خوراک
|
|
1,84,08,724
|
|
دوسری خوراک
|
|
1,74,30,375
|
|
احتیاطی خوراک
|
|
60,92,569
|
|
15 سے 18 برس کی عمر کے گروپ کے افراد
|
|
پہلی خوراک
|
|
5,42,63,490
|
|
دوسری خوراک
|
|
2,47,48,744
|
|
18 سے44 برس کی عمر کے گروپ کے افراد
|
|
پہلی خوراک
|
|
55,10,97,609
|
|
دوسری خوراک
|
|
43,99,93,963
|
|
45 سے 59 برس کی عمر کے گروپ کے افراد
|
|
پہلی خوراک
|
|
20,21,57,669
|
|
دوسری خوراک
|
|
17,92,34,856
|
|
60 سال سے زیادہ عمر کے افراد
|
|
پہلی خوراک
|
|
12,63,13,709
|
|
دوسری خوراک
|
|
11,16,53,849
|
|
احتیاطی خوراک
|
|
93,60,680
|
|
احتیاطی خوراک
|
|
1,95,66,729
|
|
کل تعداد
|
|
1,76,52,31,385
پچھلے 24 گھنٹوں میں 30,009 مریض شفایاب ہوئے ہیں اور شفایاب ہونے والے مریضوں  کی مجموعی تعداد اس وقت  ہے۔
اس کے ساتھ ساتھ ہندوستان میں صحت یابی کی شرح 98.46 فیصد ہے۔
گذشتہ گھنٹے میں 14,148 نئے معاملات کی رپورٹ موصول ہوئی ہے۔
ہندوستان میں سردست زیرعلاج مریضوں کی مجموعی تعداد اس وقت 1,48,359 ہے۔ مجموعی معاملات ملک کے مجموعی پوزیٹیو معاملات کا 0.35 فیصد ہے۔
ٹیسٹنگ کی صلاحیت ملک بھر میں مسلسل توسیع پا رہی ہے۔ گذشتہ 24 گھنٹوں میں مجموعی طور پر 11,55,147 ٹیسٹ کئے گئے۔ ہندوستان میں ابھی تک مجموعی طور پر 76.35 کروڑ  ٹیسٹ کئے جاچکے ہیں۔
ایک جانب جب کہ ملک بھر میں ٹیسٹنگ کی صلاحیت کو وسعت دی جارہی ہے، تو ملک میں ہفتہ وار پوزیٹیویٹی کی شرح اس وقت 1.60 فیصد اور روزانہ کی پوزیٹیویٹی کی شرح 1.22 فیصد کی رپورٹ موصول ہوئی ہے۔
کامرس اور صنعت کی وزارتہ
بھارت۔امریکہ سی ای او فورم ورچوئل طور پر منعقد ہوا؛ فورم کی صدارت مشترکہ طور پر جناب پیوش گوئل اور محترمہ جینا ریمنڈو، امریکی سکریٹری آف کامرس نے کی
فورم اہم شعبہ جاتی موضوعات پر مکالمے کے لیے ایک موثر پلیٹ فارم ہے
وزیر تجارت نے فورم میں ہندوستان-امریکہ اقتصادی تعلقات میں ہونے والی نمایاں ترقی کو اُجاگر کیا
ہند۔امریکہ اقتصادی تعلقات پائیداری، ابھرتی ہوئی ٹیکنالوجیز، عالمی سطح پر لچکدار سپلائی چینز اور چھوٹے کاروباروں کو فروغ دینے کے حوالے سے مشترکہ مفاد پر مبنی ہیں: جناب پیوش گوئل
بھارت-امریکہ سی ای او فورم آج مشترکہ طور پر جناب پیوش گوئل، مرکزی وزیر تجارت و صنعت، صارفین کے امور، خوراک اور عوامی تقسیم اور ٹیکسٹائل اور محترمہ جینا ریمنڈو، امریکی سکریٹری آف کامرس کے زیر صدارت ورچوئل طریقے سے منعقد کیا گیا۔
دسمبر 2014 میں ہندوستان اور امریکہ کی حکومتوں کے ذریعہ اس فورم کی تشکیل نو کے بعد یہ چھٹا موقع ہے جب فورم کا انعقاد کیا گیا ہے۔ یہ فورم اہم شعبہ جاتی موضوعات پر مکالمے کے لیے اور دونوں معیشتوں کے باہمی فائدے کے لیے قریبی تعاون کی غرض سے شعبوں کی نشاندہی کرنے والا ایک موثر پلیٹ فارم ہے۔ امریکہ میں ہندوستانی سفیر جناب ترنجیت سندھو سمیت سینئر حکومتی عہدیداروں نے بھی میٹنگ میں شرکت کی۔
سی ای او فورم، جس میں ہندوستان اور امریکہ میں مقیم سرکردہ کمپنیوں کے سی ای او شامل ہیں، اس کی شریک صدارت ٹاٹا سنز کے چیئرمین جناب این چندر شیکرن اور جناب جیمز ٹیکلیٹ، صدر اور چیف ایگزیکٹو آفیسر، لاک ہیڈ مارٹن کر رہے ہیں۔
جناب گوئل نے پائیداری، ابھرتی ہوئی ٹیکنالوجیز، عالمی سطح پر لچکدار سپلائی چینز اور چھوٹے کاروباروں کو فروغ دینے کے مشترکہ مفاد پر انحصار رکھنے والے ہندوستان۔امریکہ اقتصادی تعلقات کی نمایاں ترقی پر روشنی ڈالی۔ انہوں نے اس تحریک سے فائدہ اٹھانے میں اس طرح کے مکالموں کی اہمیت کو بھی دہرایا۔سکریٹری ریمنڈو نے جناب پیوش گوئل، شریک چیئرز اور سی ای او فورم کے ارکان کا ان کی شرکت اور مشترکہ توجہ کے مرکز رہنے والے شعبوں کی بصیرت افروز نشاندہی کے لئےشکریہ ادا کیا جو دونوں ممالک کے درمیان باہمی شراکت داری کو مزید تقویت دیں گی۔
دونوں فریقوں کے سی ای اوز نے دوطرفہ تعاون کو مضبوط بنانے کے لیے کی جانے والی تبدیلی کی اصلاحات اور اقدامات کو نافذ کرنے کے لیے دونوں حکومتوں کی تعریف کی۔ سات ورکنگ گروپس کے تحت سی ای اوز نے مختلف اہم شعبوں جیسے دیگر کے علاوہ ، انٹرپرینیورشپ اور چھوٹے کاروباروں کو فروغ دینا، صحت کی دیکھ بھال اور دواسازی، ایرو اسپیس اور دفاع، آئی سی ٹی اور ڈیجیٹل انفراسٹرکچر، توانائی، پانی اور ماحولیات، انفراسٹرکچر اور مینوفیکچرنگ، مالیاتی خدمات، تجارت اور سرمایہ کاری جیسے اہم شعبوں میں مضبوط شراکت قائم کرنے اور ترقی کو فروغ دینے کے لیے ترجیحی شعبے پیش کیے ہیں۔
یہ مکالمہ ایک فریم ورک کے طور پر کام کرے گا جس کے تحت اگلے سال کے اوائل میں منعقد ہونے والے بھارت -یو ایس سی ای او فورم کے چھٹے ایڈیشن کے دوران مخصوص سفارشات مرتب کی جائیں گی۔
وزیراعظم کا دفتر
رام کرشن مٹھ کے سوامی شیومیانند جی مہاراج کی رحلت پر وزیراعظم کا اظہار تعزیت
نئی دہلی:12جون،2021۔وزیراعظم جناب نریندر مودی نے رام کرشن مٹھ کے سوامی شیومیانندجی مہاراج کی رحلت پر دکھ اور افسوس کااظہار کیا ہے۔
ایک ٹوئیٹ میں وزیراعظم نے کہا، ’’رام کرشن مٹھ کے سوامی شیومیانند جی مہاراج سماج کو بااختیار بنانے پرمرکوز متعدد کمیونٹی سروس کے کاموں میں سرگرم عمل تھے۔ثقافت اور روحانیت کی دنیا میں ان کے تعاون کوہمیشہ یاد رکھا جائیگا۔ ان کے انتقال سے بیحد رنجیدہ ہوں۔ اوم شانتی‘‘۔
-----------------------
ش ح۔م ع۔ ع ن
U NO5391
(
امور صارفین، خوراک اور عوامی تقسیم کی وزارت
سینٹرل ویئر ہاؤس کارپوریشن کو 2023 کے آخر تک ذخیرے کی اپنی صلاحیت دوگنی کرنی چاہئے اور مالی سال 2024-25 تک 10000 کروڑ روپئے کا ٹرن اوور حاصل کرنا چاہئے: جناب پیوش گوئل
سی ڈبلیو سی کو جدید سائیلوس کی تعمیر کرنی چاہئے تاکہ خوردنی اناجوں کے 100 فیصد اسٹاک کو زیادہ وقت تک محفوظ کیا جاسکے: جناب پیوش گوئل
سی ڈبلیو سی کو 2024-25 تک اپنے سبھی 423 مرکزی ویئر ہاؤسز کے اَپ گریڈیشن کے لئے ماسٹر پلان تیار کرنے، بنیادی عوامی / اسٹاف سہولتوں اور اضافی بنیادی ڈھانچے تیار کرنے کا مشورہ دیا
سبھی سی ڈبلیو سی ویئر ہاؤسز کی سیفٹی آڈٹ کی ضرورت ہے
جناب پیوش گوئل نے آج سینٹرل ویئر ہاؤس کارپوریشن کی جدید کاری اور اثاثہ جات کے مونیٹائزیشن منصوبوں کا جائزہ لیا
نئی دہلی، 6/اپریل2021 ۔ خوراک اور عوامی نظام تقسیم و صارفین امور، ریلویز اور صنعت و تجارت کے مرکزی وزیر جناب پیوش گوئل نے آج سینٹرل ویئر ہاؤس کارپوریشن کی جدید کاری منصوبے کا جائزہ لیا۔ اس جائزہ میٹنگ کے دوران جناب گوئل نے کہا کہ سی ڈبلیو سی کو 2023 کے آخر تک ذخیرے کی اپنی صلاحیت دوگنی کرنی چاہئے اور مالی سال 2024-25 تک 10 ہزار کروڑ روپئے کا ٹرن اوور حاصل کرنا چاہئے۔ فی الحال سی ڈبلیو سی کے ذخیرے کی صلاحیت 125 ایل ایم ٹی ہے۔
اس جائزہ میٹنگ میں جناب گوئل نے کہا کہ ویئر ہاؤسز کے ٹیرف کو معقول بنانے اور ویئر ہاؤسز کے قیام کا کام نوکر شاہی کی مداخلت کے بغیر سی ڈبلیو سی کے ذریعے آزادانہ طریقے سے کیا جانا چاہئے۔ انھوں نے آگے کہا کہ آپریشنز سے متعلق فیصلے کرنے کا زیادہ سے زیادہ اختیار سی ڈبلیو سی کو سونپ دیا جانا چاہئے۔ وزیر موصوف نے سی ڈبلیو سی کو ترجیح کی بنیاد پر ملک میں کولڈ چین اسٹوریج کی تعمیر پر بھی توجہ دینے کے لئے کہا۔ اس کے علاوہ انھوں نے سی ڈبلیو سی کو ہدایت دی کہ وہ اپنے سبھی گوداموں میں مستقل طور پر آگ، زلزلہ اور حادثات کے لئے سیفٹی آڈٹ کریں۔
جناب گوئل نے مزید کہا کہ سی ڈبلیو سی کو پورے ملک میں گیہوں اور چاول کے ذخیرے کے لئے سائیلوس کی تعمیر کرنی چاہئے، جس سے ملک میں زیادہ سے زیادہ اناجوں کا زیادہ سے زیادہ وقت تک کے لئے ذخیرہ کیا جاسکے۔
جناب گوئل نے کہا کہ سی ڈبلیو سی کو نیفیڈ کے ساتھ مل کر پیاز، آلو اور ٹماٹر کے ذخیرے کے لئے زیادہ کولڈ چین اسٹوریج کی تعمیر کرنی چاہئے۔ وزیر موصوف نے مشورہ دیا کہ سی ڈبلیو سی کو اپنے سبھی 423 ویئر ہاؤسز کے لئے ایک ماسٹر پلان تیار کرنا چاہئے۔ دوسری طرف سی ڈبلیو سی کو زرعی پیداوار کے لئے ویئر ہاؤس / اسٹوریج کے درمیان خلا کا جائزہ لینا چاہئے، اور اس کے مطابق آرکیٹکٹ اور ماہرین کی مدد سے منصوبہ سازی کرنی چاہئے۔
وزیر موصوف نے مزید کہا کہ سی ڈبلیو سی کو سبھی حصص داروں یعنی ملازمین، خریداروں، اسٹاف اور ٹرک ڈرائیوروں کی دیکھ بھال کے لئے مشن موڈ میں کام کرنا چاہئے۔
انھوں نے کہا کہ سبھی سی ڈبلیو سی ویئر ہاؤسز میں صاف ستھرے ماحول میں جدید اور آسانی سے قابل رسائی سہولتیں جیسے مرد و خواتین ورکروں، خریداروں، ڈرائیوروں اور دویانگوں کے لئے بیت الخلاء، معقول طریقے کا ویٹنگ روم/ ریسٹ روم، ورکر شیڈ، پینے کے پانی کی سہولت اور دیگر بنیادی سہولتیں ضرور دستیاب ہونی چاہئے۔
محنت اور روزگار کی وزارت
بہار کے گورنر جناب راجندر وشو ناتھ ارلیکر نے پٹنہ میں ایل 20 میٹنگ کا افتتاح کیا
بہار کے گورنر جناب راجندر وشو ناتھ ارلیکر نے آج پٹنہ کے گیان بھون میں منعقدہ ایل 20 کے انگیجمنٹ گروپ کے موضوعاتی پروگرام کا افتتاح کیا۔
مقامی اور غیر ملکی مندوبین کا خیرمقدم کرتے ہوئے جناب ارلیکر نے کہا کہ انہیں آج بہار کی سرزمین پر سب کو ایک ساتھ دیکھ کر فخر کا احساس ہو رہا ہے۔ انہوں نے کہا کہ دنیا کے 28 ممالک کے نمائندے یہاں موجود ہیں اور وہ 75 فیصد آبادی کی نمائندگی کرتے ہیں۔ گورنر نے کہا کہ بہار کی ہزاروں سال پرانی تاریخ شاندار ہے۔ انہوں نے کہا کہ یہ علم کی سرزمین ہے، یہاں واقع نالندہ یونیورسٹی میں ہزاروں سال پہلے دنیا کے کونے کونے سے لوگ علم حاصل کرنے کے لیے آتے تھے، ویشالی جمہوریت کی جائے پیدائش ہے۔ گورنر نے کہا کہ آج ضرورت اس بات کی ہے کہ انسانی اقدار کو اہمیت دی جائے۔ انہوں نے مزید کہا کہ اگر ہم انسانی اقدار سے لبریز ہو جائیں تو نہ صرف محنت کشوں کی دنیا بلکہ پوری سماجی، معاشی اور سیاسی زندگی مضبوط ہو گی۔
ایل 20 میٹنگ کے سربراہ جناب ہیرنمے پانڈیہ نے بھی وفود کا خیرمقدم کرتے ہوئے کہا کہ یہ نہ صرف بہار کے لیے بلکہ باقی ملک اور لیبر ڈیپارٹمنٹ کے نمائندوں کے لیے بھی فخر کا موقع ہے۔ انہوں نے کہا کہ ایل 20 نہ صرف جی 20 ممالک کی آواز کی نمائندگی کرے گا بلکہ ان ممالک کی آواز کی بھی نمائندگی کرے گا جن کے نمائندے آج یہاں موجود نہیں ہیں۔
کانفرنس کے تکنیکی اجلاس سے خطاب کرتے ہوئے، محترمہ آرتی آہوجہ، سکریٹری، وزارت محنت اور روزگار نے ملک میں سماجی تحفظ کے لیے حکومت کی طرف سے اٹھائے گئے مختلف اقدامات پر روشنی ڈالی۔ تکنیکی اجلاس کے دوران یونیورسل سوشل سیکورٹی اور اس سے متعلقہ مسودے پر تبادلہ خیال کیا گیا۔
کارپوریٹ امور کی وزارتت
کارپوریٹ امور کی وزارت نے جی ایس ٹی کے نفاذ عمل سے متعلق دیگر تبدیلیوں اورنتیجتاً متعلقہ فارموں یعنی سی آر اے-1 اور سی آر اے-3 میں ترمیم کی وجہ سے کمپنی  امینڈمنٹ رولز میں ترمیم کی ہے
نئی دہلی،02؍دسمبر،خزانے اور کارپوریٹ امور کے مرکزی وزیر مملکت جناب انوراگ سنگھ ٹھاکر نے آج لوک سبھا میں ایک سوال کے تحریری جواب میں بتایا کہ کارپوریٹ امور کی وزارت نے نوٹیفکیشن نمبر : جی ایس آر 792  بتاریخ 15 اکتوبر 2019 کے ذریعے جی ایس ٹی کے نفاذ عمل سے متعلق دیگر تبدیلیوں اور نتیجتاً متعلقہ فارموں یعنی سی آر اے -1  اور سی آر اے-3  میں تبدیلی کی وجہ سے کمپنی  ترمیمی قوانین 2019 کے ذریعے کمپنی  قوانین 2014 میں ترمیم کی ہے۔ مذکورہ نوٹیفکیشن کارپوریٹ امور کی وزارت کی ویب سائٹ : www.mca.gov.in
پر ڈال دیا گیا ہے اور اسے عوام دیکھ سکتے ہیں۔
جو کمپنیاں نوٹیفکیشن نمبر جی ایس آر – 792  بتاریخ 15 اکتوبر 2019 شائع ہونے سے قبل مرکزی حکومت کے پاس مالی سال 19-2018 کے لئے فارم سی آر اے – 4 میں اپنی کاسٹ آڈٹ رپورٹ داخل کراچکی ہیں۔ انہیں مذکورہ نوٹیفکیشن کی شق – 1  کے ضابطے کے مطابق مذکورہ مالی سال کے لئے دوبارہ اپنی کاسٹ آڈٹ رپورٹ داخل کرنے کی ضرورت نہیں ہے۔
شق – 1  کا متن درج ذیل ہے :
’’جو کمپنیاں اس نوٹیفکیشن کے شائع ہونے سے قبل مرکزی حکومت کے پاس مالی سال 19-2018 کے لئے فارم سی آر اے – 4 میں اپنی کاسٹ آڈٹ رپورٹ پہلے ہی داخل کراچکی ہیں، انہیں مذکورہ مالی سال کے لئے اپنی کاسٹ آڈٹ رپورٹ داخل کرنے کی ضرورت نہیں ہے‘‘۔
نوٹیفکیشن کے نافذ ہونے کی تاریخ 15 اکتوبر 2019 ہے۔
۔۔۔۔۔۔۔۔۔۔۔۔۔۔۔
U-5499
(Visitor Counter : 70
صحت اور خاندانی بہبود کی وزارت
کووڈ جانچ سے متعلق عالمی صحت ادارہ کے رہنما خطوط
صحت اور خاندانی بہبود کے وزیر مملکت جناب اشونی کمار چوبے نے آج لوک سبھا میں ایک سوال کے تحریری جواب میں بتایا کہ عالمی صحت ادارہ  نے 0.14نمونوں فی دن فی ہزاریا 140جانچ فی ملین آبادی کی سفارش کی ہے۔19ستمبر 2020 کی تاریخ کو ہندوستان 875 جانچ فی ملین آبادی فی دن کی شرح سے کووڈ-19 کی جانچ کررہا ہے۔ یہ عالمی صحت ادارے کی سفارشات سے چھ گنا زیادہ ہے۔ تملناڈو کیلئے یہ جانچ 1145فی ملین آبادی فی دن ہے۔
انڈین کونسل آف میڈیکل ریسرچ  نے اپنی ایڈوائزری  میں مانگ کی بنیاد پر جانچ کیلئے اجازت دی ہے۔ اس کام کو کووڈ-19 جانچ کو دستیاب بنانے اور سبھی لوگوں تک اس کی آسان رسائی کے مقصد سے کیا گیا ہے۔
انسانی وسائل کی صلاحیتوں بشمول طبی افرادی قوت جو اسپتالوں میں مریضوں کے بندوبست میں تعاون فراہم کرتے ہیں، ساتھ ہی نگرانی لاجسٹکس میں مصروف غیرطبی اہلکاروں اور فیلڈ ورکروں کوبڑھانے کیلئے ڈی او پی ٹی .کے ذریعے آئی جی او ٹی – دکشا پر دستیاب کرایا گیا ہے۔ ٹریننگ ماڈیول کا تجربہ مقامی زبانوں میں کیا گیا ہے۔ تقریباً 29.24 لاکھ رجسٹریشن متعدد کورسز میں ہوئے ہیں۔ اس میں 5699 ڈاکٹر، 86089 آیوش پیشہ ور افراد، 4102 نرس، 963 متعلقہ صحت پیشہ ور افراد، 5881 صف اول کے ورکرز، 270835 رضاکار اور 2577522 دیگر شرکاء شامل ہیں۔ تقریباً 18.96 لاکھ کورس کی تکمیل آئی جی او ٹی – دکشا پلیٹ فارم پر ہوئی ہے۔ طبی اور غیرطبی اہلکاروں کیلئے ٹریننگ کے وسائل صحت اور خاندانی بہبود کی وزارت کی ویب سائٹ پر دستیاب کرائے گئے ہیں۔
-----------------------
م ن۔م ع۔ ع ن
U NO: 5786
(Visitor Counter : 118
وزارت خزانہ
6.69 فیصدجی ایس 2024 ،7.10  فیصد جی ایس2029، 6.54 فیصد جی ایس2032 اور6.95 فیصد جی ایس2061 کی فروخت کے لئے نیلامی
حکومت ہند نے یکساں قیمت کے طریقہ کار کا استعمال کرتے ہوئے قیمت پر مبنی نیلامی کے ذریعے 4,000 کروڑ روپے  کی مشتہر کردہ رقم کے لیے  سرکاری تمسکات2024،  یکساں قیمت کا طریقہ استعمال کرتے ہوئے قیمت پر مبنی نیلامی کے ذریعے 7,000 کروڑ روپے کی مشتہر کردہ رقم کے لیے ‘‘7.10فیصد سرکاری تمسکات2029’’۔  یکساں قیمت کے طریقہ کار کا استعمال کرتے ہوئے قیمت پر مبنی نیلامی کے ذریعے 13,000 کروڑ روپے کی مشتہرکردہ رقم کے لیے ‘6.54فیصد سرکاری تمسکات، 2032’؛ اورiv)) 6.95 فیصد سرکاری تمسکات2061، ایک سے زیادہ قیمت کے طریقہ کار کا استعمال کرتے ہوئے قیمت پر مبنی نیلامی کے ذریعے 9,000 کروڑ روپے  کی مشتہر کردہ رقم کے لیے فروخت  کا اعلان کیا ہے ۔ حکومت ہند کے پاس مذکورہ بالا ہر تمسکات کے مقابل 2,000 کروڑ روپے تک کی اضافی رکنیت برقرار رکھنے کا اختیار ہوگا۔ نیلامی 22جولائی 2022  کو ریزرو بینک آف انڈیا، ممبئی آفس، فورٹ، ممبئی کے ذریعہ کی جائے گی۔
تمسکات کی فروخت کی مشتہر کردہ رقم کا 5فیصد تک کا حصہ اہل افراد اور اداروں کو سرکاری تمسکات کی نیلامی میں غیر مسابقتی بولی کی سہولت کی اسکیم کے مطابق مختص کیا جائے گا۔
نیلامی کے لیے مسابقتی اور غیر مسابقتی دونوں بولیاں 22 جولائی 2022 کو ریزرو بینک آف انڈیا کور بینکنگ سولیوشن  سسٹم پر الیکٹرانک فارمیٹ میں جمع کرائی جانی چاہئیں۔غیر مسابقتی بولیاں صبح 10.30 بجے سے 11.00 بجے کے درمیان جمع کرائی جانی چاہئیں اور مسابقتی بولیاں صبح 10.30 سے 11.30 کے درمیان جمع کرائی جانی چاہئیں۔
نیلامی کے نتائج کا اعلان 22 جولائی 2022  کو کیا جائے گا اور کامیاب بولی لگانے والوں کو ادائیگی 25 جولائی 2022  کو کی جائے گی۔
یہ تمسکات ریزرو بینک آف انڈیا کی جانب سے جاری کردہ سرکلر نمبر آر بی آئی /2018-19/25 مورخہ 24 جولائی 2018، جیسا کہ وقتاً فوقتاً ترمیم کی گئی، کے ذریہ جاری کردہ ’مرکزی تمسکات میں لین دین کب جاری کیا گیا‘ سے متعلق رہنما خطوط کے مطابق ’’جب جاری کیا گیا‘‘ تجارت کے لیے اہل ہوں گے۔
وزارت دفاع
نئی دہلی میں بحریہ کی رسم تفویض تقریب  -2021 کا انعقاد کیا گیا
نئی دہلی،3فروری 2022۔
شجاعت والے کام ، قیادت ، پیشہ ور حصولیابیوں اور اعلی معیار کی خصوصی خدمات کا مظاہرکرنے والے بحریہ کے کارکن کی عزت افزائی کرنے کے لئے بحریہ تقریب رسم تفویض کا انعقاد 3 فروری، 2022 کو نئی دہلی میں واقع آئی این ایس انڈیا کے ورونیکا آڈیوٹوریم میں کیا گیا۔ ہندستان کے صدر محترم کی جانب سے بحریہ کے سربراہ ایڈمیرل آر ہری کمار نے یوم آزادی 21 –اور یوم جمہوریہ -21 پر اعلان کردہ انعام یافتگان کو شجاعت اور خصوصی انعام سے سرفراز کیا ۔
اس تقریب میں کل 14 تمغے عطا کئے گئے ۔ ان میں دو بحریہ کے تمغے ،پانچ بحریہ تمغہ  پانچ خصوصی تمغے ،طویل مدتی قابل ستائش خدمت ، ایک اعلی ترین زندگی کی حفاظت کا تمغہ اور ایک اعلی ترین زندگی کے بچانے کے لئے تمغہ، اور ایک زندگی بچانے کا تمغہ ،ہمت اور خود کی قربانی دینے کے کاموں کے لئے، شامل ہیں۔
یہ تقریب روایتی طور سے ہندستانی بحریہ کے تمام ایوارڈ یافتگان کے لئے ایک رسمی پریڈ کے طورپر منعقد کی جاتی ہے۔ حالانکہ موجودہ وبا کو دیکھتے ہوئے بحریہ کی ہر ایک کمان مقامی سطح پر بحریہ رسم تفویض تقریب کا انعقاد کررہی ہے۔ا س ایوارڈ تقسیم میں ہندستان کے سینئر معزز شخصیات اور انعام یافتگان کی اہلیہ اور کنبے کے جونیئر محدود تعدادمیں موجود تھے۔
ش ح۔ ش ت۔ج
Uno-1072
(Visitor Counter : 87
وزیراعظم کا دفتر
واہٹ ہاؤس میں آمد کی تقریب کے دوران وزیر اعظم کے بیان کا متن
صدر بائیڈن،
خاتون اول، ڈاکٹر جل بائیڈن،
مہمانان گرامی،
جوش و ولولہ سے بھرے ہند-امریکی میرے پیارے ساتھیوں،
آپ سب کو نمسکار!
سب سے پہلے، میں صدر بائیڈن کے پرجوش استقبال اور دور اندیش خطاب کے لیے ان کا تہ دل سے بہت بہت شکریہ ادا کرتا ہوں۔
شکریہ، صدر بائیڈن، آپ کی دوستی کے لیے۔
دوستوں،
آج وائٹ ہاؤس مٹیں شاندار استقبالیہ تقریب کے، ایک طرح سے ہندوستان کے 140 کروڑ شہریوں کی عزت افزائی ہے، 140 کروڑ ہندوستانیوں کا امتیاز ہے۔ یہ اعزاز، امریکہ میں رہنے والے، 4 ملین سے زیادہ، ہند نژاد لوگوں کی بھی عزت افزائی ہے۔ اس عزت افزائی کےلیے، میں صدر بائیڈن اور ڈاکٹر جل بائیڈن کا تہ دل سے شکریہ ادا کرتا ہوں۔
دوستوں،
تقریباً تین دہائی قبل، ایک عام شہری کے طور پر، میں امریکہ کے دورے پر آیا تھا۔ اور اس وقت میں نے واہٹ ہاؤس کو باہر سے دیکھا تھا۔ وزیر اعظم بننے کے بعد تو، میں خود تو کئی باریہاں پر آیا ہوں۔ لیکن اتنی بڑی تعداد میں، ہند-امریکی برادری کے لیے، واہٹ ہاؤس کے دروازے، آج پہلی بار کھولے گئے ہیں۔ ہندوستانی برادری کے لوگ اپنے ٹیلنٹ، قوت ارادی اور لگن سے امریکہ میں ہندوستان کی شان بڑھا رہے ہیں۔ آپ سب، ہمارے تعلقات کی اصلی طاقت ہیں۔
آج آپ کو دیے گئے اعزاز کے لیے میں صدر بائیڈن اور ڈاکٹر جل بائیڈن کا دل سے شکریہ ادا کرتا ہوں۔ ان کا جتنا شکریہ ادا کروں، اتنا کم ہے۔
دوستوں،
ہندوستان اور امریکہ، دونوں کے سماج اور نظام جمہوری اقدار پر مبنی ہیں۔ دونوں ممالک کے آئین، اس کے پہلے تین الفاظ، اور جیسا صدر بائیڈن نے ابھی جس کا ذکر کیا – ’’وی دا پیپل‘‘ ہم دونوں ملک اپنی تکثیریت پر فخر کرتے ہیں۔
ہم ’’سرو جن ہتائے سرو جن سکھائے‘‘ اس بنیادی اصول میں یقین رکھتے ہیں۔ پوسٹ کووڈ دور میں ورلڈ آرڈر، ایک نئی شکل لے رہا ہے۔ اس دور میں ہندوستان اور امریکہ کی دوستی پوری دنیا کی صلاحیتوں کو بڑھانے میں مددگار ہوگی۔ گلوبل گڈ کے لیے، عالمی امن، استحکام اور خوشحالی کے لیے، دونوں ملک ساتھ مل کر کام کرنے کے لیے پر عزم ہیں۔ ہماری مضبوط اسٹریٹجک پارٹنرشپ، ڈیموکریسی کی طاقت کی واضح مثال ہے۔
دوستوں،
اب سے کچھ ہی دیر میں صدر بائیڈن اور میں ہند-امریکی تعلقات، اور نئے علاقائی اور عالمی امور پر تفصیل سے بات چیت کریں گے۔ مجھے یقین ہے کہ ہمیشہ کی طرح آج بھی ہماری بات چیت بہت ہی مثبت اور مفید رہے گی۔ آج دوپہر کو مجھے یو ایس کانگریس سے ایک بار پھر خطاب کرنے کا موقع ملے گا۔ اس اعزاز کے لیے میں آپ کا تہ دل سے شکر گزار ہوں۔
میں یہی امید کرتا ہوں، اور 140 کروڑ ہندوستانی بھی یہی امید کرتے ہیں کہ ہندوستان کا ترنگا، اور امریکہ کا ’’اسٹارز اینڈ اسٹرائپس‘‘ ہمیشہ نئی بلندیاں چھوتے رہیں۔
صدر بائیڈن، ڈاکٹر جل بائیڈن،
ایک بار پھر، آپ کی والہانہ دعوت کے لیے، آپ کے گرمجوشی بھرے استقبال اور مہمان نوازی کے لیے، میں آپ کا اور 140 کروڑ ہندوستانیوں کی طرف سے شکریہ ادا کرتا ہوں۔
جے ہند۔
گاڈ بلیس امیرکا۔
بہت بہت شکریہ۔
صحت اور خاندانی بہبود کی وزارت
ڈجیٹل ٹیکنالوجی  پر رسائی کے بغیر لوگوں کا رجسٹریشن اور ٹیکہ کاری
بھارت میں ٹیکہ لگوانے والے تمام مستفیدین CoWIN پورٹل پر رجسٹرڈ ہیں۔ CoWIN پورٹل ٹیکہ کاری کی صورتحال کے لیے سچائی کا واحد ماخذ ہے۔
16 جولائی 2021 تک بغیر شناختی کارڈ والے لوگوں کو کل 3.48 لاکھ خوراکیں  دی جا چکی ہیں۔ ریاستوں/مرکز کے زیر انتظام علاقوں کے لحاظ سے تفصیلات ضمیمہ میں دی گئی ہیں۔
ڈجیٹل ٹیکنالوجی تک رسائی کے بغیر لوگوں کا رجسٹریشن اور ٹیکہ کاری کی جا سکتی ہے:
- کووڈ-19 ٹیکہ کاری مرکز  پر واحد افراد یا افراد کی جماعتوں کا واک اِن رجسٹریشن۔
- کامن سروِس سنٹرز پر رجسٹریشن
- بغیر موبائل فون والے لوگوں کا رجسٹریشن کرنے کے لیے ایک ہی موبائل نمبر سے 4 لوگوں کا رجسٹریشن
نشان زد سرکاری سی وی سی پر کلیدی سہولت کاروں کے ذریعے ضروری فوٹو آئی ڈی والی دستاویز نہ رکھنے والے لوگوں کی ٹیکہ کاری کے لیے تفصیلی ایس او پی جاری کر دیا گیا ہے۔
یہ معلومات مرکزی وزیر مملکت برائے صحت اور خاندانی فلاح و بہبود، ڈاکٹر بھارتی پروین پوار نے آج یہاں راجیہ سبھا میں ایک تحریری جواب میں فراہم کیں۔
وزارت دفاع
بی آر او اتراکھنڈ میں اچانک طوفان سے متاثرہ چمولی علاقے میں 200 فٹ لمبے بیلی پُل پر کام کر رہی ہے تاکہ نیتی باڈر کے ساتھ کنکٹیویٹی کو پھر سے شروع کیا جا سکے
نئی دلّی ، 12 فروری / اتراکھنڈ کے چمولی ضلعے میں 7 فروری ، 2021 ء کو نندا دیوی گلیشیئر کا ایک حصہ ٹوٹ کر گر گیا تھا ، جس سے الکنندا دریا میں زبردست طوفان پیدا ہوا تھا اور پن بجلی اسٹیشن بہہ گئے تھے اور کئی ورکر پھنس کر رہ گئے تھے ۔ گنگا کی معاون دھولی گنگا ، رِشی گنگا اور الکنندا دریاؤں میں دن میں اچانک آئے سیلاب سے گنگا میں دور دور تک سیلاب آ گیا تھا اور بالائی پہاڑی علاقے میں بڑے پیمانے پر تباہی ہوئی تھی ۔
اچانک آئے اِس سیلاب سے رِشی گنگا ہائیڈل پروجیکٹ کے قریب جوشی مٹھ – ملاری سڑک پر واقع 90 میٹر طویل آر سی سی کا پل بھی بہہ گیا تھا اور تپوون پن بجلی پروجیکٹ سے تقریباً دو کلو میٹر دور تک تباہی ہوئی تھی ، جو نیتی سرحد کے لئے واحد رابطے کا راستہ تھا ۔ اِس پل کے ٹوٹنے سے اتراکھنڈ کے چمولی ضلع میں 13 سے زیادہ سرحدی گاؤں الگ تھلگ پڑ گئے ہیں ۔
سرحدی سڑک تنظیم ، بی آر او نے فوری طور پر بچاؤ اور باز آباد کاری کا کام کرتے ہوئے وہاں پر 100 زیادہ گاڑیاں اور ساز و سامان پہنچا دیا ہے اور وہاں تقریباً 15 مٹی ہٹانے والی بھاری گاڑیوں ، ہائیڈرولک ایکسکویٹر ، ڈوزرس ، جے سی بی ، وہیل لوڈر وغیرہ کام کر رہے ہیں ۔ بی آر او نے بھارتی فضائیہ کی مدد سے اہم ساز و سامان فضائی راستے سے بھی پہنچایا ہے ۔ اس کے علاوہ ، پروجیکٹ شیوالک کے 21 بی آر ٹی ایف کے 200 اہلکاروں کو بھی بچاؤ اور باز آباد کاری کے لئے تعینات کیا گیا ہے ۔
ابتدائی جائزے کے بعد بی آر او نے تمام ضروری محاذوں پر کنکٹیویٹی پھر بحال کرنے کے لئے کام شروع کر دیا ہے ۔ ایک سرے پر عمودی اونچائی اور دوسری جانب 25 سے 30 میٹر اونچے ملبے کی وجہ سے یہ مقام بہت چیلنج بھرا ہو گیا ہے ۔ البتہ ، بی آر او نے ، اِن چیلنجوں پر قابو پا لیا ہے اور چوتھے دن پل کی بنیاد تعمیر کرنے کے لئے ایک راستہ قائم کر لیا ہے ۔ بی آر او جلد از جلد کنکٹیویٹی قائم کرنے کی خاطر 200 فٹ لمبے بیلی پل بنانے کے لئے 24 گھنٹے کام کر رہی ہے ۔ اس کے علاوہ ، بی آر او بچاؤ کارروائیوں میں بھارت – تبت سرحدی پولیس ، آئی ٹی بی پی اور این ڈی آر ایف کی بھی مدد کر رہی ہے اور پروجیکٹ شیوالک کے حصے کی بی آر او کی کئی ٹیمیں امدادی کاموں کے لئے تعینات کی گئی ہیں ۔
۔۔۔۔۔۔۔۔ ۔ ۔ ۔۔۔۔۔۔۔۔۔۔۔۔۔۔۔۔۔ ۔ ۔ ۔ ۔۔۔۔۔۔۔۔۔۔۔۔۔۔۔۔۔۔۔۔۔ ۔۔۔۔۔ ۔۔۔۔ ۔ ۔ ۔

U.No. 1486
(Visitor Counter : 116